ليه بترفضوا ان حد يقرا في الاديان التانيه او يقرا في الفلسفه ويتعمق فيها او يسمع لملحدين مع انه ده هايخلي الانسان مؤمن بدينه اكتر وعن اقتناع مش مجرد دين بالوراثه وخلاص حتى لو حصل وشك في دينه اوقات بس ده شك هايوصله ليقين وايمان عميق اكتر من اللي بيصلي ويصوم لمجرد الطاعه وانه لاقى نفسه مسلم Marwa Muhamed
مين قال إنه هيخلي الإنسان مؤمن بدينه أكتر ؟؟ المؤمن يزيد إيمانه بقراءته في كتاب الله وفي سنة رسول الله صلى الله عليه وسلم, وبزيادة العلم الشرعي والنظر في سنن الله وآياته, بهذا يزيد إيمانه عاوز يقرأ في الأديان ؟ يقرأ براحته, بس بعد ما يكون عنده خلفية علمية قوية تعينه على النظر لأن ببساطة الفتن خطافة, والشبهات شكلها حلو, واللي ينزل فيها بدون علم ودرع واقي لازم يقع, من حيث يظن أنه ينجو وكل النماذج اللي أعرفها كانت كده, جهلة لا يعرفون شيئًا في الدين, قرروا أن يقرؤوا في الأديان علشان يتعلموا فزلت أقدامهم باختصار: احنا مش على راسنا بطحة نخاف منها, ديننا هو الحق المطلق الذي لا يأتيه الباطل من بين يديه ولا من خلفه, لكن لا بد أن تتعلمه أولًا, لأن الكاذبين المفترين عليه كثيرون